Carl Fredrik Hagen

Carl Fredrik Hagen (født 1991) er en profesjonell norsk landeveissyklist fra Oppegård i Akershus.     

Han har tidenes nest beste norske sammenlagtplassering i en Grand Tour, med åttendeplass i Vuelta a España 2019.

Hagen syklet sitt første ritt i 2009 da han deltok i Skiptvetrittet. I sykkelsesongen 2010 kom han på førsteplass i klasse M19-20 i Birkebeinerrittet og ble juniornorgesmester i duathlon. I 2012-sesongen fikk han sin første pallplass i Norges-Cup med 2.-plass i Norefjellrittet. Han var også på pallen i flere andre ritt dette året.  

I februar 2013 ble han U23-verdensmester i vintertriathlon. Sykkelsesongen 2013 fikk han to seire i Norges-Cupen, sammenlagtseier i NC maraton og flere enkeltseire og pallplasser. 2014-sesongen startet med 11.-plass i UCI World Marathon Series Roc Laissagais. Han fikk tre Norges-Cup seire, en 2.-plass, seier i Valdresrittet og TransØsterdalen, samt internasjonal debut med 11. og 12.-plass i World Cup maraton, og 13.-plass i EM maraton.Om Carl Fredrik Hagen  besøkt 26. september 2015.

Carl Fredrik Hagen vant Birkebeinerrittet i 2015.Birkebeinerrittet vunnet av offensive Carl Fredrik Hagen, langrenn.com, besøkt 26. september 2015

I 2025 var han med på Tour de P3, NRK P3s innsamlingsaksjon hvor han la opp ruten og var trener for de tre deltakerene, Anna Nor Sørensen, Jonas Bergløv og Sindre Reinholt.

 Team Sparebanken - Sør 
I 2015 fikk Hagen tilbud av det Kristiansand-baserte kontinentallaget Team Sparebanken - Sør. Året etter vant han klatrekonkurransen under Tour des Fjords.

 Team Joker Icopal 
I 2017 fikk Carl Fredrik tilbud fra det daværende ledende norske sykkellaget Team Joker Icopal. På laget fikk han med seg to seire, den 3. etappen til Lac Blanc under Tour Alsace 2017 og sammenlagtseier i Tour du Jura 2018.

 Lotto - Soudal 
Høsten 2018 inngikk han en toårsavtale som profesjonell syklist med WorldTour-laget Lotto-Soudal.

Hagen ble nummer åtte sammenlagt i Vuelta a España 2019. Det er beste sammenlagtplassering av en nordmann i en av de tre Grand Tours. Dag Erik Pedersen hadde den forrige  besteplasseringen med tiendeplass i Giro d‘Italia 1984.

 Meritter 

2011
VM-sølv, lagkonkurranse i Vintertriathlon
VM-bronse U23, individuelt i Vintertriathlon
 NM-sølv individuelt i Duathlon
2012
VM-sølv, stafett i Vintertriathlon
2013
Verdensmester U23, individuelt i Vintertriathlon
VM-sølv, stafett i Vintertriathlon
 NM-gull lag i Duathlon
 NM-gull lagkonkurranse i Vintertriathlon
 NM-sølv individuelt i Duathlon
 NM-sølv, individuelt i Vintertriathlon
2014
 Vinner av Norges-Cup maraton Terrengsykling
 11.-plass Roc Laissagais UCI mtb world marathon series, Lassaic, France
 13.-plass EM maraton Terrengsykling, Ballyhoura, Ireland
2015
 Seier i Birkebeinerrittet klasse M Elite
2016
 Tour de Bretagne, Klatretrøye sammenlagt
 Tour des Fjords, Klatretrøye sammenlagt
 East Bohemia Tour, Klatretrøye sammenlagt

 Referanser 

 Eksterne lenker 


Kategori:Fødsler i 1991
Kategori:Norske syklister
Kategori:Norske landeveissyklister
Kategori:Norske terrengsyklister
Kategori:Norske langrennsløpere